“Die regulasies laat sportlui met meer vrae as antwoorde. Dit vererger ook die pyn en lyding wat die pandemie vir Suid-Afrikaanse sport veroorsaak het,” het Tshepo Mhlongo, die DA se woordvoerder oor sport, gesê.
“Ons raak nou moeg vir die regering se arbitrêre regulasies wat geen grondslag in navorsing het nie, wat heelwat teenstrydighede bevat en wat ŉ bron van frustrasie vir die sportbedryf is.
Volgens hom het atlete sedert die aanvang van die afsonderingstydperk gely onder ŉ gebrek aan ondersteuning van die departement om verligtingsmaatreëls vir sportlui in te stel en dat atlete in die donker was wat inligting en hulp betref.